п»ї Die Einrichtung, die Bedienung, die Reparatur BMW 3 Serien E30 1983-1994 - 14.19. Die Ventile//BMW Р•30 / wildwest-cs.ru ESKOM TARIEFVERHOGING | Die Vryburger
March 1, 2013 - Ekonomie, Nuus - 1 comment
TLU SA het tydens die NERSA verhore sy stem by die oordonderende meerderheid gevoeg wat die voorgestelde tariefverhogings van Eskom teengestaan het. In ‘n skriftelike voorlegging aan NERSA het die unie sy ernstige bedenkinge uitgespreek oor uitgawes wat miljoene beloop om Eskom se beeld en rol in die samelewing te bevestig terwyl die instelling inderwaarheid geen konkurrente het nie. Daarbenewens dui onafhanklike verslae in die media aan dat Eskom se vergoedingspakkette buitensporig hoog is. Dit is ook onverklaarbaar dat Eskom sonder om te blik of te bloos, die tariefverhoging van toepassing maak op al die komponente, en nie net energie, wat oplaas die kliënt se maandelikse rekening behels.
Ofskoon die tariefverhoging tot 8% beperk is, is dit steeds in Rand en Sent terme ‘n aansienlike toename op die boer se maandelikse bedrysrekening. Die feit dat boere, die produsente van voedsel, inderwaarheid prysnemers is wat nie stygings in insetkostes kan verhaal nie aangesien hulle geheel en al afhanklik is van markpryse, skep ‘n onuithoubare situasie wanneer nie net Eskom tariefverhogings nie, maar ook hoër lone vir plaaswerkers, brandstofpryse, tolgelde en heel waarskynlik ook verhoogde munisipale heffings en belastings in ag geneem word. Sodoende word die winsgewendheid en volhoubaarheid van kommersiële landbou onder ernstige druk geplaas wat nie net voedselproduksie nie, maar ook werkloosheid en toenemende armoede in die landelike gebiede tot gevolg mag hê.
“Indien die regering nie ernstige oorweging skenk aan wyses waarop produsente tegemoet gekom kan word nie, lê daar inderdaad maer jare vir die Suid-Afrikaanse bevolking voor”, aldus mnr Louis Meintjes, President van TLU SA.
One thought on “ESKOM TARIEFVERHOGING”
Andries March 3, 2013 at 9:15 pm
Dat ESKOM nie die verhoging moet kry nie, is so. Hulle skep in 20jr alles wat hulle kan. Se dan ook vir ons gebruikers krag (elektriesiteit) is nie n reg nie, maar n voorreg. So het ons ook die verval in die bestaande infrastruktuur aanskou. Hulle het niks nuuts opgerig nie, behalwe salarispakette. Enigeen wat in boerdery aktiewiteite betrokke is, is baie van krag afhanklik en ook aangewese daarop. Intussen beskuldig hulle boere dat hulle krag steel. Van die diefstal in lokasies word geen melding gemaak nie. Dis skynbaar reg so. Ek het my werkers se krag afgesny. Hulle dra nie n sent by nie. Hulle kan, as hulle wil, kerse, parrafien, beesmis of wat ook al gebruik. Dit is nie my skuld nie, hulle kan met ESKOM daaroor gaan rede voer. Ons wittes is gatvol verby, ons moet net betaal en betaal, prysstygings met blymoedigheid aanvaar en mag nooit kla nie. Produkpryse styg by die winkel, maar jou prys het dieselde gebly. Diesel, arbeid en nou die kragverhoging, plaas n produsent, maak nie saak wat hy produseer nie, in n baie slegte posisie. Hierdie swart regering gee nie n snars om oor wit produsente nie.